Document ID: 31993R0251

ΚΑΝΟΝΙΣΜΟΣ (ΕΟΚ) αριθ. 251/93 ΤΗΣ ΕΠΙΤΡΟΠΗΣ της 4ης Φεβρουαρίου 1993 για την τροποποίηση του κανονισμού (ΕΟΚ) αριθ. 3807/92 όσον αφορά ορισμένες διατάξεις στον τομέα του βοείου κρέατος λόγω της αντικατάστασης του κανονισμού (ΕΟΚ) αριθ. 569/88 από τον κανονισμό (ΕΟΚ) αριθ. 3002/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΟΚ) αριθ. 569/88 της Επιτροπής (3), αντικαταστάθηκε από τον κανονισμό (ΕΟΚ) αριθ. 3002/92 σχετικά με τις κοινές λεπτομέρειες για τον έλεγχο της χρησιμοποίησης ή/και του προορισμού των προϊόντων από την παρέμβαση (4), όπως τροποποιήθηκε τελευταία από τον κανονισμό (ΕΟΚ) αριθ. 75/93 (5), για να εξασφαλισθεί ότι τα προϊόντα που προέρχονται από την παρέμβαση χρησιμοποιούνται για καθορισμένους σκοπούς ή αποστέλλονται σε ειδικό προορισμό 7 ότι έχουν γίνει ορισμένες τροποποιήσεις στον τομέα του βοείου κρέατος από τον κανονισμό (ΕΟΚ) αριθ. 3807/92 της Επιτροπής (6) 7 ότι, πέραν των τροποποιήσεων αυτών, θα πρέπει να τροποποιηθεί ο κανονισμός (ΕΟΚ) αριθ. 2824/85 της Επιτροπής της 9ης Οκτωβρίου 1985 για τον καθορισμό των γενικών κανόνων για την πώληση κατεψυγμένου κρέατος με κόκαλα από τα αποθέματα παρεμβάσεως για εξαγωγή (7) 7 ότι οι τροποποιήσεις αυτές θα πρέπει να προστεθούν στον κανονισμό (ΕΟΚ) αριθ. 3807/92 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 3807/92 προστίθεται το ακόλουθο άρθρο 2α:
«Άρθρο 2α Το άρθρο 6 του κανονισμού (ΕΟΚ) αριθ. 2824/85 αντικαθίσταται από το ακόλουθο κείμενο:
"Άρθρο 6 Επιπλέον των ενδείξεων που αναφέρονται στον κανονισμό (ΕΟΚ) αριθ. 3002/92, το τετραγωνίδιο 104 του αντιτύπου ελέγχου Τ5 θα πρέπει να συμπληρωθεί με μία ή περισσότερες από τις ακόλουθες ενδείξεις:
Productos de intervenciσn sin restituciσn [Reglamento (CEE) n° 2824/85],
Interventionsprodukter uden restitution (forordning (EΨF) nr. 2824/85),
Interventionserzeugnisse ohne Erstattung (Verordnung (EWG) Nr. 2824/85),
Προϊόντα παρεμβάσεως χωρίς επιστροφή [κανονισμός (ΕΟΚ) αριθ. 2824/85],
Intervention products without refund [Regulation (EEC) No 2824/85],
Produits d'intervention sans restitution [rθglement (CEE) n° 2824/85],
Prodotti d'intervento senza restituzione [regolamento (CEE) n. 2824/85],
Interventieprodukten zonder restitutie (Verordening (EEG) nr. 2824/85),
Produtos de intervenηγo sem restituiηγo [Regulamento (CEE) n° 2824/85]."»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1993.

Labels: 3
17